TIKOS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

1.számú

JEGYZŐKÖNYVE

RENDKÍVÜLI NYILVÁNOS ÜLÉS

HATÁROZATAI

1/2012./I.16./kt.határozat:



- 2012.január 16-i rendkívüli nyilvános 







    ülés napirendjének elfogadása

2/2012./I.16./kt.határozat:



- Együttműködési Megállapodás kötése 







    Somogy Megyei Katasztrófavédelmi 







    Igazgatóság Marcali Katasztrófavédel-






                mi Kirendeltségével

3/2012./I.16./kt.határozat:



-  Balatongyöngye Egyesületbe történő be-







    lépésről döntés

Zárt ülésen:

4-8/2012./I.16./kt.határozat:



- Hivatalból indított eljárás keretében







    átmeneti segélyek megállapítása

1.sz. 
J E G Y Z Ő K Ö N Y 

Készült a Tikos Községi Önkormányzat Képviselő-testületének 2012. év január  hó 16.    napján 9,00 órakor a Községháza épületében (Tikos, Iskola u.16.) megtartott  rendkívüli  nyilvános üléséről.

Jelen vannak:  Kónya László polgármester



Berta József képviselő



Bogdán Géza képviselő



Rajkai Istvánné képviselő



Vida Józsefné alpolgármester

Tanácskozási joggal jelen van:   Török Csilla körjegyző

Kónya László polgármester köszönti a megjelenteket, megállapítja, hogy a testület ülése határozatképes, mert a megválasztott 5 fő települési képviselőből 5 fő jelen van. Az ülést megnyitja. Javaslatot tesz a tárgyalandó napirendi pontokra. 

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

1/2012./I.16./kt.határozat:

Tikos Község Önkormányzatának Képviselő-testülete a 2012.január 16-i rendkívüli nyilvános ülésén az alábbi napirendet tárgyalja:

Napirend:

1.) Együttműködési megállapodás kötése Somogy Megyei Katasztrófavédelmi Igazgatóság Marcali Katasztrófavédelmi Kirendeltségével

      Előadó: Kónya László polgármester

2.) Balatongyöngye Egyesületbe belépésről döntés

      Előadó: Kónya László polgármester

3.)Egyéb ügyek

Határidő: azonnal

Felelős: Kónya László polgármester

1.) Napirend tárgyalása

Együttműködési megállapodás kötése Somogy Megyei Katasztrófavédelmi Igazgatóság Marcali Katasztrófavédelmi Kirendeltségével
Előadó: Kónya László polgármester

(Az írásos előterjesztés és az együttműködési megállapodás tervezet jelen jkv. mellékletét képezi.)
Kónya László polgármester:

A korábbi évekhez hasonlóan az idei évben is megküldte a Somogy Megyei Katasztrófavédelmi Igazgatóság Marcali Katasztrófavédelmi Kirendeltsége az „Együttműködési Megállapodás” tervezetet, amely azt a célt szolgálja, hogy a  Magyarország Alaptörvénye, és a Katasztrófavédelemről szóló 2011.évi CXXVIII.törvény és a vonatkozó kormányrendelet által a polgármesterre telepített polgári védelmi feladatok elvégzéséhez nyújtanak segítséget a szakemberek.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:
2/2012./I.16./kt.határozat:


Tikos Község Önkormányzatának Képviselő-testülete a Somogy Megyei Katasztrófavédelmi Igazgatóság Marcali Katasztróvédelmi Kirendeltségével kötendő együttműködési megállapodás tervezetben foglaltakat megismerte, megtárgyalta, a megállapodást megköti, aláírására a polgármestert felhatalmazza.

A Kirendeltség működéséhez adandó ( 133 fő x 60.- Ft= 7.980.- ), azaz Hétezerkilencszáznyolcvan 00/100 forint hozzájárulást a 2012.évi költségvetési kiadásai terhére biztosít.

Határidő. azonnal

Felelős: Kónya László polgármester
2.) Napirend tárgyalása

Balatongyöngye Vidékfejlesztési Egyesületbe való belépésről döntés
Előadó: Kónya László polgármester

(Szóbeli előterjesztés)

Kónya László polgármester:

Törvényi változás következtében a gazdasági társaságokként – a Dél-balatoni Leader is így működött - működő vidékfejlesztési LEADER akciócsoportok 2012, évtől kizárólag egyesületi formában működhetnek. Az elsődleges cél, hogy lényegesen kisebb működési költséggel valósuljon meg ezeknek a pénzeknek a célba juttatása. Alapvetően nem fog változni a szisztéma. Továbbra is olyan közösségi célok, megújítási, szervezési tevékenység, infrastrukturális céloknak a megvalósítása lesz a szervezetnek a feladata, a finanszírozás bonyolítása, amit mindenképpen fontosnak tartunk, hogy mi is ott legyünk a közelében. Van, lesz a faluban olyan megvalósításra érdemes cél, amit nem hagyhatunk, hogy ezek a kérdések háttérbe szoruljanak. Javasolja a testületnek az egyesületbe való belépést.

A képviselő-testület tagjai a polgármester szóbeli előterjesztésében foglaltakat megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

3/2012./I.16./kt.határozat:

Tikos Község Önkormányzatának Képviselő-testülete belép a Balatongyöngye Vidékfejlesztési Egyesületbe. Felkéri a polgármestert, hogy a testület
 döntéséről az Egyesületet értesítse. A szükséges dokumentumok aláírására a polgármestert felhatalmazza.

Határidő: azonnal

Felelős: Kónya László polgármester

3.) Napirend tárgyalása
Egyéb ügyek
3.1. Zárt ülés elrendelése

A képviselő-testület egyhangúlag a továbbiakban tárgyalandó ügyekre – jellegük miatt – zárt ülést rendel el.

k.m.f.t.

Kónya László









 Török Csilla

polgármester









 körjegyző

